Samhengistilfinning
Samhengistilfinning (á ensku: "a Sense of Coherence", SOC) er hugtak úr salutogenesis kenningunni, mótuð af Aaron Antonovsky. Samkvæmt Antonovsky getur einstaklingur verið við góða heilsu ef hann getur fundið fyrir þátttöku í samhengi sem er skiljanlegt og þroskandi. Þetta þýðir að fólk getur talist við góða heilsu þó það sé til dæmis líkamlega veikt.

Samhengistilfinning samanstendur af þremur hlutum; upplifun fyrirbæra í sálarlífi jafnt sem ytri heimi (skiljanleiki), að þau úrræði sem þarf til þessara fyrirbæra séu til staðar (viðráðanleiki), sem og þátttaka í áskorunum lífsins (merkingargildi).